|  |
| --- |
| Številka: 007-26/2021 |
| Ljubljana, dne 7. 1. 2021 |
| EVA 2021-2030-0002 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Sklep o začasnem prenehanju teka rokov za uveljavljanje pravic strank v sodnih postopkih, določenih z zakonom – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne… sprejela naslednji sklep:SKLEPVlada Republike Slovenije je sprejela Sklep o začasnem prenehanju teka rokov za uveljavljanje pravic strank v sodnih postopkih, določenih z zakonom, in ga objavi v Uradnem listu Republike Slovenije.  dr. Božo PREDALIČ GENERALNI SEKRETARPrejmejo:– Ministrstvo za pravosodje,– Služba Vlade Republike Slovenije za zakonodajo,– Vrhovno sodišče Republike Slovenije. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**/ |
| **3.a Osebe, odgovorne za strokovno pripravo in usklajenost gradiva:** |
| – mag. Lilijana Kozlovič, ministrica za pravosodje, – Matic Zupan, državni sekretar, Ministrstvo za pravosodje, – Zlatko Ratej, državni sekretar, Ministrstvo za pravosodje, – Rado Fele, v. d. generalnega direktorja Direktorata za organizacijsko zakonodajo in pravosodno upravo, Ministrstvo za pravosodje. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlaganim sklepom se od 11. 1. 2021 do 31. 1. 2021 določa prenehanje teka rokov za uveljavljanje pravic strank v sodnih postopkih, ki so določeni z zakonom. Predlog je v skladu s šestim odstavkom 83.a člena Zakona o sodiščih dne 7. 1. 2021 podal predsednik Vrhovnega sodišča Republike Slovenije. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **DA** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.

Ker zakon ne bo imel nobenega vpliva na pristojnost, delovanje ali financiranje občin, gradivo ni bilo poslano združenjem občin. | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
| Zlatko RATEJdržavni sekretar |
| Priloga:– predlog sklepa.  |

**PRILOGA 1**

Na podlagi šestega odstavka 83.a člena Zakona o sodiščih (Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15, 23/17 – ZSSve, 22/18 – ZSICT, 16/19 – ZNP-1, 104/20 in 203/20 – ZIUPOPDVE) in predloga predsednika Vrhovnega sodišča Republike Slovenije št. Su 407/2020-384 z dne 7. 1. 2021 je Vlada Republike Slovenije sprejela:

SKLEP

O ZAČASNEM PRENEHANJU TEKA ROKOV

ZA UVELJAVLJANJE PRAVIC STRANK V SODNIH POSTOPKIH, DOLOČENIH Z ZAKONOM

I

Roki za uveljavljanje pravic strank v sodnih postopkih, določeni z zakonom, ne tečejo.

II

Ta sklep se objavi v Uradnem listu Republike Slovenije.

Ta sklep začne veljati 11. januarja 2021 in velja do 31. januarja 2021.

 Vlada Republike Slovenije

**Janez Janša**

 predsednik

Prejmejo:

– Ministrstvo za pravosodje,

– Služba Vlade Republike Slovenije za zakonodajo,

– Vrhovno sodišče Republike Slovenije.

**Obrazložitev:**

Predsednik Vrhovnega sodišča Republike Slovenije v skladu s šestim odstavkom 83.a člena Zakona o sodiščih[[1]](#footnote-1) (v nadaljnjem besedilu: ZS) Vladi Republike Slovenije predlaga podaljšanje Sklepa o začasnem prenehanju teka rokov za uveljavljanje pravic strank v sodnih postopkih, določenih z zakonom.

ZS določa način delovanja sodišč v času trajanja izrednih dogodkov, ko je ovirano delovanje in redno izvajanje sodne oblasti. Glede delovanja sodišč v času izrednih dogodkov, pod kar lahko zajamemo naravne in druge hujše nesreče, epidemije ali podobne izredne dogodke, se je ureditev tega področja ob spomladanskem izrednem dogodku, epidemiji SARS-CoV-2 (COVID-19) pokazala kot nujna, vendar premalo fleksibilna glede na hitro spremenljive okoliščine. S spremembo ZS (novela ZS-M; Uradni list RS, št. 104/20) so bile zato z določbo 83.a člena uveljavljene rešitve, ki omogočajo hiter odziv in prilagoditev poslovanja sodišč za čas trajanja izrednega dogodka. Sodišča tako ob nastanku izrednega dogodka, ki v večji meri omejuje redno izvajanje sodne oblasti, praviloma poslujejo na način, kot je predviden za poletno poslovanje. Splošnemu pravilu pa je bila dodana še izjema, in sicer da sodišča lahko poslujejo tudi v drugačnem obsegu, glede na naravo izrednega dogodka.

Če je ob nastopu izrednega dogodka onemogočeno poslovanje vseh sodišč in oteženo uveljavljanje pravic strank, ne tečejo roki za uveljavljanje pravic strank v sodnih postopkih. Predlog za sprejetje sklepa Vladi Republike Slovenije poda predsednik Vrhovnega sodišča Republike Slovenije. Zaradi varstva pravic strank ustavitev teka rokov ne sme trajati več kot tri mesece.

Predsednik Vrhovnega sodišča Republike Slovenije je na Vlado Republike Slovenije 13. in 16. novembra 2020, ponovno pa še 16. decembra 2020 naslovil svoj predlog, v katerem utemeljuje, da od 16. novembra 2020 vsa sodišča v Republiki Sloveniji poslujejo v omejenem obsegu v skladu z Odredbo o posebnih ukrepih iz 83.a člena Zakona o sodiščih zaradi razglašene epidemije nalezljive bolezni COVID-19 na območju Republike Slovenije (Uradni list RS, št. 165/20; v nadaljnjem besedilu: odredba), kar pomeni, da je delo vseh sodišč zaustavljeno na veliki večini pravnih področij. Z odredbo se obseg poslovanja sodišč omeji na poslovanje v nujnih zadevah, v vseh drugih zadevah pa na odločanje, kjer ni potreben neposredni stik oziroma je omogočeno elektronsko poslovanje. Vsi naroki v nenujnih zadevah se za čas veljavnosti odredbe samodejno prekličejo. V tem času procesni roki v teh zadevah ne tečejo.

Upoštevaje predlog predsednika Vrhovnega sodišča RS z dne 13. in 16. novembra 2020 je Vlada Republike Slovenije sprejela Sklep o začasnem prenehanju teka rokov za uveljavljanje pravic strank v sodnih postopkih, določenih z zakonom (Uradni list RS, št. 167/20), ki je do 19. decembra 2020 določal, da roki za uveljavljanje pravic strank v sodnih postopkih, določeni z zakonom, ne tečejo. To pomeni, da roki za uveljavljanje pravic strank v sodnih postopkih, določeni z zakonom, ne tečejo oziroma se v praksi podaljšajo, kar je nedvomno v korist strank sodnih postopkov.

Vlada je na podlagi ponovnega predloga predsednika Vrhovnega sodišča z dne 16. decembra 2020, v katerem je predsednik ocenil, da epidemiološke razmere še ne omogočajo delovanja sodišč v polnem obsegu, sprejela nov Sklep o začasnem prenehanju teka rokov za uveljavljanje pravic strank v sodnih postopkih, določenih z zakonom (Uradni list RS, št. 190/20), ki določa, da roki za uveljavljanje pravic strank ne tečejo od 20. decembra 2020 do 10. januarja 2021.

Kljub temu da trenutne razmere, upoštevaje Odlok o omejitvah in načinu izvajanja javnega prevoza potnikov na ozemlju Republike Slovenije (Uradni list RS, št. 204/20) in Odlok o začasni delni omejitvi gibanja ljudi in prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 193/20, 196/20 in 204/20) dopuščajo izvajanje javnega prevoza potnikov na območju Republike Slovenije v omejenem obsegu ter v določenih segmentih in na določenih območjih delno omogočajo gibanje in javno življenje, je predsednik Vrhovnega sodišča Republike Slovenije ocenil, da trenutne epidemiološke razmere še ne dajejo zadostne podlage za delovanje sodišč v večjem obsegu in bo z odredbo omejen način delovanja sodišč podaljšal do 31. januarja 2021.

Glede na navedeno je predlagano, da Vlada Republike Slovenije sprejme sklep, s katerim roki za uveljavljanje pravic strank v sodnih postopkih začasno ne tečejo, in sicer od 11. januarja 2021 do 31. januarja 2021.

1. Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15, 23/17 – ZSSve, 22/18 – ZSICT, 16/19 – ZNP-1, 104/20 in 203/20 – ZIUPOPDVE. [↑](#footnote-ref-1)